**TIRGUS IZPĒTES NOTEIKUMI**

*Apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanas un vadīšanas pakalpojums*

Rīgā, 2021. gada 8.decembrī.

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Kurzemes plānošanas reģiona, projekta vadītāja asistenteAndra Dietlava e-pasts: andra.dietlava@kurzemesregions.lv Tālr. + 371 20032254Tālr. +371 67331634 |

1. **PAKALPOJUMS**
	1. Iepirkuma priekšmets ir apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā organizēšanas un vadīšanas pakalpojums”.
	2. Iepirkuma līguma priekšmeta CPV kods: 80510000-2 (speciālistu mācību pakalpojumi).
	3. Pakalpojuma sniegšanas vieta – Kurzemes plānošanas reģiona teritorija.
	4. Pakalpojuma sniegšanas laiks – laika periodā no 2021. gada 01. janvāra līdz 2022. gada 31. decembrim pēc atsevišķi saskaņota laika grafika, par ko Pakalpojuma sniedzējs vienojas ar Pasūtītāju.
	5. Mērķa grupa – Kurzemes reģiona bērnu aprūpes iestāžu speciālisti.
	6. Detalizētāka informācija par iepirkuma priekšmetu iekļauta tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	7. Iepirkuma priekšmets tiek finansēts no ESF projekta “Kurzeme visiem” līdzekļiem (projekta Nr.9.2.2.1./15/I/004).
	8. Līgumcenā par iepirkuma priekšmeta izpildi iekļautas visas izmaksas, izņemot pievienotās vērtības nodokli.
2. **Prasības pretendentam**
	1. Pretendentam ir pieredze apmācību organizēšanā un vadīšanā. Pretendents iepriekšējo 3 (trīs) gadu laikā (2018, 2019, 2020 un 2021 līdz piedāvājuma iesniegšanas dienai) ir īstenojis ne mazāk kā 3 (trīs) līdzīgus apmācību pasākumus (par līdzīgiem apmācību pasākumiem tiek uzskatīti pasākumi, semināri, kursi, lekcijas utml. pieaugušo auditorijai).
	2. Pretendents apmācību organizēšanai, vadīšanai un izdales materiālu izstrādei piesaista ne mazāk kā divus lektorus (vai pretendents pats ir lektors), kas iepriekšējo trīs gadu (2018, 2019, 2020 un 2021 līdz piedāvājuma iesniegšanas dienai) laikā ir vadījis apmācību tēmas, kas satura ziņā līdzīgas vai identiskas tehniskajā specifikācijā norādītajām tēmām.
	3. Pretendents nedrīkst iesniegt vairākus piedāvājuma variantus.
3. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K 1** | *Cena par vienu apmācību grupu* | **30** | **Piedāvājums ar zemāko cenu iegūst maksimālo punktu skaitu (30 punktus), pārējo pretendentu punktu skaits matemātiski tiek aprēķināts pēc formulas:****K 1 = C1.zem./ C1.pied. x N,****kur:****C1.zem. = viszemākā piedāvātā cena bez PVN, EUR;****C1.pied.= vērtējamā piedāvātā cena bez PVN, EUR;****N = kritērija maksimālā skaitliskā vērtība, punkti – 30 punkti.** |
| **K 2** | *Pretendenta prezentācija* | **30** |  |
|  |  | **30** | Prezentācija atbilst iesniegtajam piedāvājumam, paskaidro to, tā pilnībā atklāj pretendenta izpratni par tehniskajā specifikācijā un pretendenta iesniegtajā piedāvājumā uzskaitījām apmācību tēmām. Prezentācijā skaidri nolasāms, ka apmācību saturs piemērots dalībniekiem ar priekšzināšanām. Tiek skaidri un saprotami raksturoti veicamie uzdevumi un sagaidāmie rezultāti.Pretendents plāno izvēlēties interaktīvas apmācību metodes, kas vērstas uz komandas sadarbības veicināšanu. Pretendents/piesaistītie lektori skaidri un saprotami atbild uz Pasūtītāja uzdotajiem jautājumiem, radot tiem pārliecību par pilnīgu tēmas, apmācību mērķa un mērķauditorijas izpratni un spēju sniegt kvalitatīvu pakalpojumu. Prezentācijā saprotami definēts apmācību satura sadalījums – 40% teorija un 60% praktiskais, t.sk. grupu darbs.  |
|  |  | **15** | Prezentācija atbilst iesniegtajam piedāvājumam, paskaidro to, atklāj pretendenta izpratni par tehniskajā specifikācijā un pretendenta iesniegtajā piedāvājumā definēto apmācību tēmām. No sniegtās prezentācijas ir secināms, ka pretendents tikai daļēji izprot apmācību mērķi.Pretendents/piesaistītie lektori skaidri un saprotami atbild uz Pasūtītāja uzdotajiem jautājumiem, izskaidrojot prezentācijā sniegto informāciju, taču radot tiem priekšstatu, ka kvalitatīva pakalpojuma rezultāta saņemšanā būs nepieciešama būtiska Pasūtītāja iesaiste un kompetence.  |
|  |  | **5** | Prezentācija atbilst iesniegtajam piedāvājumam, paskaidro to. Prezentācija un piedāvājums norāda uz to, ka pretendenta izpratne par tehniskajā specifikācijā definēto apmācību tēmu, mērķi un mērķauditoriju ir virspusēja. Izmantotas tradicionālas mācību metodes, kas nav piemērotas grupu darbam. Prezentācijā nevar izsecināt, ka apmācību satura teorētiskais un praktiskais sadalījums ievērots atbilstoši tehniskās specifikācijas prasībām. Ir tikai vispārīga vīzija. Pretendents sniedz daļējas atbildes uz pasūtītāja uzdotajiem jautājumiem, demonstrē zināšanu trūkumu par tēmu.  |

* 1. Par saimnieciski visizdevīgāko piedāvājumu Pasūtītājs atzīs piedāvājumu, kurš, apkopojot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:

*Piedāvājuma punkti = K 1 kritērijā iegūtie punkti + K 2 kritērijā iegūtie punkti.*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K 2.
1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2021. gada 21. decembra pulksten 15.00,** nosūtot aizpildītu piedāvājumu uz kontaktpersonas e-pastu: andra.dietlava@kurzemesregions.lv Pretendents piedāvājumā iekļauj:
		1. Pieteikumu tirgus izpētei (noteikumu 2.pielikums);
		2. Finanšu piedāvājumu (noteikumu 3.pielikums);
		3. Pakalpojuma apraksts, kurā iekļauts pakalpojuma saturs, apjoms un apraksts, kā pretendents plāno izpildīt Tehniskajā specifikācijā noteiktos uzdevumus, izmantotās metodes un pakalpojuma norises vīzija. (noteikumu 4. pielikums);
		4. Pretendenta un piesaistīto lektoru pieredzes aprakstu (noteikumu 5. pielikums).
2. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
	1. **Piedāvājuma izvērtēšanas pamatnoteikumi**
		1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Kritērija K 2 izvērtēšanai ir paredzēta pretendenta klātienes vai attālināta Zoom prezentācija, kurā Pretendents Pasūtītājam prezentēs apmācību procesa norises vīziju un izmantojamās metodes. Prezentācijas laikā Pasūtītāja pārstāvji nepieciešamības gadījumā uzdos pretendentam jautājumus par tā piedāvājumu un prezentāciju. Pasūtītājs par prezentācijas laiku un vietu paziņos Pretendentam vismaz trīs darba dienas iepriekš. Pretendentam prezentācija latviešu valodā elektroniskā veidā jāiesniedz Pasūtītājam prezentācijas dienā.
		3. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi tehniski vai finansiāli ir potenciāli visizdevīgākie.
		4. No iesniegtajiem piedāvājumiem tiks izvēlēts saimnieciski visizdevīgākais piedāvājums.
		5. Ja Pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu.

**6.2. Lēmuma pieņemšana un paziņošana**

Triju darbdienu laikā pēc lēmuma pieņemšanas Pasūtītājs informē visus pretendentus par tirgus izpētes rezultātiem.

**6.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, un Pretendenta iesniegto piedāvājumu, saskaņā ar šādiem noteikumiem:
		2. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		3. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		4. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties noteiktā termiņā par izmaksu apmēru, Pasūtītājam ir tiesības nepieņemt attiecīgos pakalpojumus un neveikt to apmaksu.
		5. Iepirkuma līguma slēgšanas laiks tiks noteikts, pretendentam un Pasūtītājam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu pretendentam parakstīt iepirkuma līgumu.
1. pielikums

**TEHNISKĀ SPECIFIKĀCIJA**

1. Iepirkuma Pasūtītājs un pasūtījuma pamats:

1.1. **Pasūtītājs:** Kurzemes plānošanas reģions

1.2. **Pasūtījuma pamats:** 2015. gada 16. jūnija “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” un projekta “Kurzeme visiem” ieviešana.

1. **Iepirkuma priekšmets:** apmācību organizēšanas un vadīšanas pakalpojums “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā”.
2. **Apmācību mērķis**: veikt Kurzemes reģiona bērnu aprūpes iestāžu speciālistu apmācību, lai pilnveidotu speciālistu kompetences un nodrošinātu nepieciešamo atbalstu darbam ar ārpusģimenes aprūpē esošiem bērniem un jauniešiem līdz 17 gadu vecumam (ieskaitot) ģimeniskai videi pietuvināta pakalpojuma nodrošināšanā.
3. **Apmācību dalībnieki:** Kurzemes reģiona bērnu aprūpes iestāžu speciālisti.
4. **Dalībnieku skaits** vienā grupā – ne vairāk kā 10 (desmit) dalībnieki.
5. Plānotais pakalpojuma apjoms – ne vairāk kā 4 (četras) grupas.
6. Vienas grupas apmācību ilgums – 24 akadēmiskās stundas.
7. Informācija par pakalpojuma sniegšanu – apmācībām jābūt piemērotām speciālistiem, kuriem ir pieredze darbā ar bērniem ārpusģimenes aprūpes centrā.
8. **Darba uzdevums:** organizēt un vadīt apmācības, ietverot sekojošas tēmas:

|  |  |
| --- | --- |
| **Nr.p.k.** | **Tēma**  |
| **1.** | Deinstitucionalizācijas process, tā pamatprincipi |
| **2.** | Ģimeniskai videi pietuvināts pakalpojums, tā mērķis |
| **3.** | Starpprofesionālā sadarbība (sociālie darbinieki, bāriņtiesu darbinieki, veselības aprūpes darbinieki, izglītības iestāžu darbinieki, policisti un citi sabiedrības pārvaldes speciālisti) |
| **4.** | Vecāku un bērnu tiesības un pienākumi |
| **5.** | Ģimenes nozīme bērna dzīvē, piesaiste un zaudējums, saskarsmes veicināšana ar ģimeni, ģimenes atkalapvienošanās |
| **6.** | Pārmaiņu procesa plānošana, bērna adaptācija jaunajā vidē. |
| **7.** | Bērna profils ārpusģimenes aprūpē (vecumposmu īpatnības, traumatiska pieredzes, vardarbība un tās ietekme uz bērnu, uzvedības problēmas, mācību grūtības, atkarības un psihiskā veselība (raksturīgākās saslimšanas), rūpes par psihisko veselību u.c.) |
| **8.** | Bērns ar invaliditāti |
| **9.** | Seksualitāte, veselība un drošība |
| **10.** | Sociālo tīklu lietošana, riski un sekas |
| **11.** | Sadarbība ar bērnu, konfliktu risināšana, psiholoģiskā palīdzība un metodes konfliktu un krīžu pārvarēšanai, pozitīvas disciplinēšanas metodes, pozitīva pašvērtējuma un neatkarības veicināšana |
| **12.** | Veselības veicināšana, sabalansēts uzturs, sociālo un pašaprūpes prasmju un neatkarības veicināšana, fiziskās aktivitātes  |
| **13.** | Brīvā laika saturīga pavadīšana, tradīciju veidošana |
| **14.** | Darbinieku sadarbība, rīcība krīzes situācijās, riska faktori, robežu noteikšana un profilakse emocionālās labsajūtas veicināšanai profesionālajā darbā, darba un dzīves balanss  |

1. Ievērot apmācību sadalījumu – 40% teorija un 60% praktiskais, t.sk. grupu darbs.
2. Organizēt apmācību norisi, ievērojot aktuālās epidemioloģiskās situācijas noteikumus valstī. Par konkrētu norises grafiku iepriekš vienojas ar Pasūtītāju. Nepieciešamības gadījumā nodrošināt mācības attālināti, izmantojot video saziņas platformu (piemēram, Zoom, MS teams utml.), nepieciešamības gadījumā iegādājas atbilstošas licences
3. Ja apmācības notiek klātienē, nodrošināt telpas, tehnisko aprīkojumu un vismaz 1 kafijas pauzi (vismaz kafija/tēja, ūdens, 2 sāļās un 2 saldās uzkodas katram dalībniekam) katrā apmācību dienā, ja netiek noteikti ārēji ierobežojumi, kas liedz izpildīt šo prasību.
4. Nodrošināt mācību dalībnieku informēšanu par mācību dalībnieku fotografēšanu/ filmēšanu atbilstoši Vispārīgai datu aizsardzības regulai.
5. Gadījumā, ja epidemioloģiskā stāvokļa dēļ valstī tiek noteikti ierobežojumi, kuru dēļ mācības tiek organizētas attālināti, nodrošināt dalībniekiem nepieciešamo tehnisko atbalstu veiksmīgai dalībai apmācībās.
6. Sagatavot un izsniegt apmācību dalībniekiem apliecinājumu par dalību mācībās, norādot stundu apjomu.
7. Sagatavot un iesniegt apmācību dalībnieku sarakstu, dalībnieku apmierinātības aptaujas anketas un to apkopojumu Pasūtītājam.
8. **Darba izpildes posmi un nodevumi:**
	1. apmācību norises apraksta un darba materiāla uzmetuma sagatavošana un iesniegšana Pasūtītājam – ne vēlāk kā 10 (desmit) darba dienu laikā no līguma noslēgšanas dienas.
	2. ja rodas nepieciešamība precizēt iesniegto nodevumu atbilstoši Pasūtītāja norādēm, tas tiek izdarīts ne vēlāk kā 5 (piecu) darba dienu laikā no norādījumu saņemšanas dienas.
9. pielikums

**PIETEIKUMS TIRGUS IZPĒTEI**

*Apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanas un vadīšanas pakalpojums*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanu un vadīšanu.

Iesniedzot pieteikumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie lektori un resursi, lai kvalitatīvi veiktu apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanu un vadīšanu.

|  |
| --- |
| Amats, vārds, uzvārds |
| Paraksts |
| Datums  |

1. pielikums

**FINANŠU PIEDĀVĀJUMS**

*Apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanas un vadīšanas pakalpojums*

Pretendents:

|  |  |  |
| --- | --- | --- |
| Pozīcija | Cena bez PVN, EUR | Cena ar PVN, EUR |
| Vienas grupas apmācība\* |  |  |

\*Pasūtītājs ir tiesīgs neizmantot visu Līgumā paredzēto summu (pēc nepieciešamības, ievērojot tehniskajā specifikācijā noteikto iespējamo grupu skaitu)

Finanšu piedāvājumā cenas jānorāda EUR (euro), norādot ne vairāk kā 2 (divas) zīmes aiz komata.

Cenā iekļauj visas iespējamās izmaksas, kas saistītas ar iepirkuma līguma izpildi, bez Pievienotās vērtības nodokļa

|  |
| --- |
| Amats, vārds, uzvārds |
| Paraksts |
| Datums  |

4.pielikums

**PAKALPOJUMA APRAKSTS**

*Apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanas un vadīšanas pakalpojums*

|  |  |  |  |  |  |
| --- | --- | --- | --- | --- | --- |
| **N.p.k.** | **Lektors** | **Tēma** | **Tēmas izklāsts (saturs)** | **Izmantotās metodes** | **Apjoms (ak.stundas)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

5.pielikums

**Pretendenta un piesaistīto lektoru pieredzes apraksts**

*Apmācību “Bērnu aprūpes iestāžu speciālistu apmācības ģimeniskai videi pietuvinātā pakalpojuma nodrošināšanā” organizēšanas un vadīšanas pakalpojums*

**Pretendenta pieredze:**

|  |  |  |  |  |
| --- | --- | --- | --- | --- |
| N.p.k | Laika periodsGads/ mēnesis | Apmācību (semināru, kursu, mācību nodarbību utml.) nosaukums | Apjoms | Iestāde, organizācija, kas organizējaKontaktpersona, kontaktpersonas telefons un / vai e-pasts |
|  |  |  |  |  |

**Piesaistītie lektori:**

|  |  |
| --- | --- |
| Vārds, uzvārds: |  |
| Apmācību tēma, Nr.pk. un ak. stundu apjoms, kuras vadīšanu uzņemas lektors |  |
| Kontaktinformācija: |  |

**Lektoru pieredze:**

|  |  |  |  |  |  |
| --- | --- | --- | --- | --- | --- |
| N.p.k | Vārds, uzvārds | Laika periodsGads/ mēnesis | Apmācību (semināru, kursu, mācību nodarbību utml.) nosaukums | Apjoms | Iestāde, organizācija, kas organizējaKontaktpersona, kontaktpersonas telefons un / vai e-pasts |
|  |  |  |  |  |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar pasūtītāju. [↑](#footnote-ref-5)